הכיוון מערב
הוא נולד בבוקרו של יום סתיו ערפילי; כשנשרו כל עלי העצים בשדרה; ואביו אז אמר בחיוך אוילי:; "תפסנו היום מן מזל כזה רע..."; לאוויר העולם כשיצא לא שכח; למשוך מתוך רחם אימו גם אקדח; וכך מזוין במיטה הוא ישב; ואמר להוריו: "הכיוון מערב!"; בן שלוש ביריה את אימו הוא מחק; מכיוון שמצא שערה במרק,; הוא פנה לאחור בתנועה של גיבור; וניגב את חוטמו הנוזל בסינור,; קפץ על סוס פוני אפור זנב; וצעק לו נלהב: "הכיוון מערב!"; את חג הבר-מצווה הוא ערך במחצבה; במשחק קלפים סוער עם שני אנשי צבא; וכמה בקבוקים בו הפיחו תקווה; שהכל יסתדר כפי שקבע,; אך אבוי, בסיבוב השביעי הוא נתפס; כשניסה להחליף את ה"מלכה" ב"אס",; משום מה נפלטו שם כמה כדורים; אך הוא שוב על הסוס-עד מאה ועשרים.; נשים הוא הכניע ללא מאמץ; ממקסיקו סיטי ועד למפרץ; אך אהב הוא אישה יחידת סגולה; יש אומרים באל פסו קראו לה דלילה.; וערב אחד כשנטלה היא גלולה; החלטה פתאומית בליבה אז גמלה; ולתוך מחסנית אקדוחו הגדולה; שפתון תחבה והפליטה קללה - בכיון מערב!; הוא נקבר בין צרעה לבין אשתאול; ומדורה כבר הדליקו למטה בשאול; והשטן בכבודו אז לבש אוברול; ואפילו ג'ון ווין אז בא במיוחד; ותותח שם ירה עשרים ואחת; וכומר קשיש למנוח ספד:; "איך זה מתים כשבחוץ כה נחמד".; הכיוון מערב. הכיוון מערב...; 